利物浦煞科着新主場戰衣 歡送高普
2024年05月18日 21:03
東網電視
更多新聞短片
阿歷山大阿諾特(左)及華基爾雲迪積克(右)擔任新球衣模特兒。
利物浦官方宣布，將於周日(19日)晚英超煞科戰，着下季新主場球衣比賽，迎戰狼隊，歡送將於今夏離隊嘅領隊高普。
呢件新波衫根據1984年主場款式為設計藍本，行復古風格，加上今場比賽屬於高普嘅告別戰，令呢件球衣更具意義，肯定大受球迷歡迎。
另外，高普透露，阿歷山大阿諾特嘅媽媽近日親自到訓練基地，向佢作出致謝，呢位德國名帥話：「阿諾特嘅媽媽來到，想向我道謝，原來我初到利物浦時期，有人同佢講，外籍領隊唔重視本土年輕球員，令佢非常擔心阿諾特嘅前途，但最後證明阿諾特經歷一個美好故事。」